Libertina Amathila

Libertina Inaviposa Amathila (o pele a neng a fana ka Appolus, o o tshotsweng ka Morule a le lesome ngwaga wa 1940)Dierks, Klaus. "Biographies of Namibian Personalities, A". klausdierks.com. Retrieved 03 October 2025. ke mopolotiki le ngaka ya kwa Namibia. O berekile e le leloko la palamente, gape e le mothusa tonakgolo wa Namibia go tswa ka Mopitlo ngwaga wa 2005 go tsena Mopitlo 2010.

 Botshelo jwa a le mmotlana le thuto 
Libertina Appolus o tsholetswe kwa Fransfontein, kwa kgaolong ya Kunene. Ka fa tlase ga lenaneo la SWAPO la selegae, o ne a amogela thuso ya madi go ithutela bongaka kwa Poland a aloga kwa Warsaw Medical Academy ka ngwaga wa 1969, a nna ngaka ya ntlha ya mosadi kwa Namibia. Morago o ne a bereka kwa dikampeng tsa batshabi tsa SWAPO."Amathila Appolus Libertine". Parliament of Namibia. Retrieved 03 October 2025.

Amithila o feditse sekolo sa gagwe se segolwane kwa Aforika Borwa. Ka ngwaga wa 1962, o ne a tshaba a nna kwa Tanzania ka nakwana, kwa a neng a tsenya kopo a bo a e amogela ya dithuso tsa madi go tsena sekolo kwa Poland. Ka dingwaga tsa 1960, o ne a fetsa dithuto tsa bongaka kwa Poland,Sweden le Lontone. O ne a tsenelela gape thuto ya tsa madi ya baeteledipele ba eseng ba madi kwa sekolong sa ithutelo ditiro sa Colombia, kwa United States (1993); tse dingwe kwa UNISA, kwa Aforika Borwa (1992); Diploma tsa kanamiso malwetsi le seFora kwa Bamako, Mali (1980 go tsena 1983); Postgraduate Diploma ya botsogo jwa setshaba kwa Lontone (1977 go tsena 1978); postgraduate diploma mo go tsa dijo le bongaka jwa malwetsi a mafatshe a komelelo (1972). M.B.Ch.B le puo ya Swedish kwa Sweden (1975) kwa Warsaw kwa Poland ka 1962 go tsena 1969), setlankana kwa Wellington kwa Kapa, Aforika Borwa (1955 go tsena 1957); sekolo se sebotlana sa Otjiwarongo le sa Lutere sa borongwa kwa Fransfontein (1946 go tsena 1955).

 Tiro ya sepolotiki 
Kwa bokopanong jwa SWAPO jwa 1969 a le kwa Tanzania a tshabile, Amathila o ne a nna mothusa mokwaledi wa tsa botsogo mo komiting ya legare ya SWAPO le mogogi wa komiti ya SWAPO ya basadi. Pele ga boipuso, e ne e le leloko la SWAPO la palamente, go tswa ka Ngwanatsele 1989 go tsena Mopitlo 1990,List of members of the Constituent Assembly, parliament.gov.na. le morago ga boipuso ka Mopitlo 1990, e ntse e le leloko la palamente ya Namibia. E ne e le tona wa tsa kgaolo le selegae le matlo go tswa ka Mopitlo a le malatsi a le masome mabedi le motso ngwaga wa 1990 go tsena Lwetse a le lesome le bobedi ngwaga wa 1996, ka nako e a kileng gape a nna tona wa tsa botsogo le tsa selegae, a le mo maemong ao go fitlhelela a nna mothusa tonakgolo wa Namibia ka Mopitlo a le masome mabedi le motso ngwaga wa 2005.

Ka Lwetse ngwaga wa 1999, o ne a tlhophiwa lobaka lwa ngwaga go nna modulasetilo wa komiti ya kgaolo ya lekgotla la botsogo la mafatshefatshe la WHO mo Aforika, ka Motsheganong a le lesome le botlhano ngwaga wa 2000, o ne a tlhophiwa go nna tautona wa bokopano jwa masome a matlhano le boraro jwa komiti ya botsogo jwa mafatshefatshe."NAMIBIAN MINISTER ELECTED PRESIDENT OF 53RD WORLD HEALTH ASSEMBLY" Archived 2007-06-11 at the Wayback Machine (press release), afro.who.int, May 17, 2000. O ne a amogela palo ya bo lesome ka bontsi ya tlhopho ya palo ya makgolo a mararo, masome a marataro le boraro mo tlhophing ya komiti ya legare ya SWAPO kwa bokopanong jwa ngwaga jwa phathi eo ka Phatwe ngwaga wa 2002."The ruling party's new Central Committee" Archived January 4, 2005, at the Wayback Machine, The Namibian, August 27, 2002.

O ne a ithola marapo mo tsa sepolotiki fa lefatshe la Namibia le ipelela dingwaga di le masome mabedi le ipusa ka Mopitlo a le masome mabedi le motso ngwaga wa 2010.Hillebrecht, Anna. "A servant of the people". The Namibian. Archived from the original on 18 April 2021. Retrieved 03 October 2025.

 Dietsele le tlotla 
Amathila o amogetse seetsele sa Ongulumbashe go nna pelokgale le go bereka ka lobaka ka 1987, o ne a nna gape moamogedi wa seetsele sa batshabi sa Nansen ka 1991.

Ka 2002, o ne a raya tsela ya Bruckenstrasse kwa Swakopmund leina la gagwe."Namibia: Minister Urges Swakopmund Residents to Accept Change", Maggi Bernard, AllAfrica.com, 12 December 2002

 Botshelo jwa gagwe 
Amathika o nyetswe ke mopolotiki ka ene Ben Amathila.

 Metswedi